Duma Ndlovu

UDuma Ndlovu (owazalwa ngezi-12 kuMfumfu ngonyaka ka-1954) imbongi, umqophi wamafilimu, i-producer, intatheli kanye nombhali wemidlalo yeshashalazi waseNingizimu Afrika. Waziwa kakhulu kwimboni yezakumabonakude eNingizimu Afrika, ngokusungula izinhlelo ezihamba phambili kanjenge Muvhango, Imbewu: The Seed kanye no-Uzalo. Phakathi kuka 1996 no 2004 wayengusihlalo we South African Music Awards.

 Ukukhula 
UDuma Ndlovu ungumZulu, futhi wazalelwa eSoweto, eGoli; kodwa omkhulu nokhokho bakhe base Bergville, kwaZulu Natali. Wafunda e-Sekano Ntoane High School ese Senaoane.

Ngemuva kokuqeda isikole, waqala wabhalela iphephandaba okuthiwa i-The World. Wabe esesungula i-Medupe Writers Association, iqembu elaligqugquzela intsha emnyama ukuba ithande ukuba ngababhali. Waba ngumongameli walenhlangano kwaze kwaba nguyaka ka 1977 ngesikhathi uhulumeni wobandlululo elidingisa leliqembu ngenxa yokuzibandakanya nenqubekela phambili yabantu abamnyama kanye nokubhikishela ukuphela kwobandlululo.

Ngemuva kokuba uNdlovu namalunga e-Medupe Writers Association amaningi adingiswe nguhulumeni wobandlululo, wayishiya INingizimu Afrika waya eMelika ukuvimba ukuboshwa nguhulumeni wobandlululo. EMelika wakwazi ukufunda aze aqede i-master's degree e-Hunter College edolobheni elikhulu i-New York.

Ngonyaka ka-1985, uNdlovu wasungula iWoza Afrika Foundation ukuze azonikeza abalingisi nabalingisikazi abancane, abamnyama futhi abasakhula ithuba lokuphumelelisa amaphupho abo  nokuqoqa iminikelo yokuxhasa ubuciko baseNingizimu Afrika bonkana. Waphinde wafundisa i-African-American literature nomculo e-State University of New York e-Stony Brook.

 Umsebenzi 

Ngonyaka ka 1992 uDuma Ndlovu wabuyela eNingizimu Afrika, wasungula i-Word Of Mouth Productions, ukusebenza ngomculo, ishashalazi kanye nokuqopha ezikamabonakude. Lemboni yaba yimpumelelo enkulu kwathi emuva kweminyaka embalwa yaqokwa njengeyona mboni eNingizimu Afrika emelwe ukuqoka abalingisi bomdlalo wase-Broadway, i-Disney's The Lion King.

 Imithombo 
Category:Amaciko aseNingizimu Afrika
Category:Abantu baseNingizimu Afrika 
Category:Abantu amaZulu